Source: https://www.riigiteataja.ee/akt/406112018028?tegevus=salvesta-link
Timestamp: 2020-02-16 20:36:56+00:00
Document Index: 6625544

Matched Legal Cases: ['§ 2', '§ 3', '§ 6', '§ 7', '§ 2', '§ 3', '§ 6', '§ 7']

Põhja-Sakala vallas avaliku ürituse korraldamise ja pidamise nõuded – Riigi Teataja
Põhja-Sakala vallas avaliku ürituse korraldamise ja pidamise nõuded
Põhja-Sakala vallas avaliku ürituse korraldamise ja pidamise nõuded - sisukord
§ 2 Määruse reguleerimisala
§ 3 Avaliku ürituse korraldaja
§ 6 Avaliku ürituse pidamisega nõustumine
§ 7 Avaliku ürituse pidamise nõusoleku andmisest keeldumine või välja antud nõusoleku tühistamine
RT IV, 06.11.2018, 28
Vastu võetud 25.10.2018 nr 59
Avaliku ürituse korraldamise ja pidamise nõuded kehtestatakse eesmärgiga tagada avalike ürituste pidamisel avalik kord ja turvalisus.
§ 2. Määruse reguleerimisala
(1) Määrusega kehtestatakse avalikus kohas toimuva avaliku ürituse korraldamise ja pidamise nõuded Põhja-Sakala vallas (edaspidi vald).
(2) Määrusega reguleerimata asjaolude ilmnemisel otsustab avaliku ürituse korraldamiseks nõusoleku andmisega seonduvad üksikküsimused Põhja-Sakala Vallavalitsus (edaspidi vallavalitsus).
§ 3. Avaliku ürituse korraldaja
Avaliku ürituse korraldaja peab olema:
(1) Avaliku ürituse korraldamise soovist teavitatakse vallavalitsust käesoleva paragrahvi lõike 3 nõuetele vastava avaliku ürituse teate esitamisega vähemalt kümme tööpäeva enne avaliku ürituse toimumist, kuid mitte varem kui kuus kuud enne ürituse toimumist.
(2) Avaliku ürituse korraldamise teadet ei pea esitama juhul, kui avalik üritus toimub selleks ettenähtud ehitises.
(3) Avaliku ürituse korraldamise teade peab sisaldama järgmiseid andmeid:
1) avaliku ürituse korraldaja (juriidilise isiku puhul lisaks juriidilise isiku määratud füüsilisest isikust avaliku ürituse korraldaja õigusi ja kohustusi kandev isik) nimi, isikukood ja kontaktandmed;
4) avaliku ürituse pidamise aeg (ettevalmistusaeg, alguse ja lõpu kellaaeg ning koristusaeg);
7) liikluse või parkimise ümberkorraldamise või tänava sulgemise vajadus;
8) turvateenuse osutamise vajadus (sealhulgas turvateenuse pakkuja nimi ja kontaktandmed);
9) ilutulestiku korraldamise või muu pürotehnika kasutamise soov;
10) kaubandustegevuse korraldamise soov;
11) tasuta toitlustamise või tasuta toidu pakkumise soov;
12) alkoholi jaemüügi ja/või pakkumise soov;
13) seadme ohutuse seaduse tähenduses auditi kohustusega seadmete kasutamise soov;
14) vajadusel muud andmed.
(4) Avaliku ürituse teatele tuleb lisada:
1) kinnistu omaniku või valdaja kooskõlastus, kui üritust soovitakse korraldada kinnistul, mis ei kuulu vallale;
2) liikluse või parkimiskorralduse skeem, millel on näidatud parkimisvõimalused, vajalikud liikluskorraldusvahendid, liikluse korraldamise eest vastutav isik ja tema kontaktandmed, kui korraldamisega kaasneb vajadus liikluse ümberkorraldamiseks. Kui liikluskorralduse muudatus puudutab riiklikke teid, siis lisatakse Maanteeameti kooskõlastus;
4) ilutulestiku korraldamise taotlus, kui üritusel soovitakse kasutada F3- ja F4-kategooria pürotehnilisi tooteid;
5) Päästeameti kooskõlastus, kui üritusel soovitakse teha lõket või kui üritus toimub selleks mitte ettenähtud ehitises või ajutises ehitises või kui paigaldatakse atraktsioone.
(5) Avaliku ürituse korraldamise teate vormi kehtestab vallavalitsus.
(1) Avaliku ürituse teate koos esitatud lisadokumentidega vaatab läbi määratud menetleja.
(2) Kui teates või lisadokumentides on jäetud esitamata nõutud andmed või dokumentides on muid puudusi või üritusest tulenevalt on vajalik esitada täiendavaid dokumente ja/või kooskõlastusi, määratakse tähtaeg puuduste kõrvaldamiseks. Kui puudused kõrvaldatakse määratud tähtaja jooksul, võetakse teade menetlusse.
§ 6. Avaliku ürituse pidamisega nõustumine
(1) Avaliku ürituse pidamise nõusoleku annab vallavalitsus oma korraldusega.
(2) Avaliku ürituse pidamise nõusolekusse märgitakse järgmised andmed:
4) avaliku ürituse pidamise aeg;
5) avaliku ürituse pidamisega kaasnev õigustänava sulgemiseks;
6) vajadusel muud tingimused avaliku ürituse korraldamiseks.
(3) Vallavalitsus teavitab avaliku ürituse pidamise nõusoleku andmisest:
1) Politsei- ja Piirivalveameti Lõuna prefektuuri;
2) Tehnilise Järelevalve Ametit, kui avalikul üritusel kasutatakse auditi kohustusega seadet seadme ohutuse seaduse tähenduses.
§ 7. Avaliku ürituse pidamise nõusoleku andmisest keeldumine või välja antud nõusoleku tühistamine
(1) Vallavalitsus võib keelduda avaliku ürituse pidamise nõusoleku andmisest, kui:
1) avaliku ürituse korraldaja ei ole esitanud käesoleva määruse paragrahvi 4 lõigetes 3 või 4 nõutud dokumente või lisaandmeid;
3) avaliku ürituse korraldaja on jätnud varem peetud üritustel olulisel määral täitmata õigusaktidest või kokkulepetest tulenevad nõuded ning nendele asjaoludele antava objektiivse hinnangu põhjal võib pidada piisavalt tõenäoliseks, et võib leida aset taolise rikkumise kordumine;
4) avaliku ürituse teade on esitatud pärast käesoleva määruse paragrahvi 4 lõikes 1 nimetatud tähtaega ning vallavalitsus ei pea võimalikuks ürituse pidamise nõusolekut etteteatamistähtaja lühidust arvestades anda.
(2) Vallavalitsus võib jätta avaliku ürituse pidamise nõusoleku andmata, kui samas kohas ja samal ajal toimub varem väljastatud loa kohaselt teine avalik üritus või on teada, et samas kohas ja samal ajal toimub avalik koosolek või spordiüritus.
(3) Vallavalitsus võib tunnistada avaliku ürituse läbiviimiseks antud nõusoleku kehtetuks, kui:
1) avaliku ürituse korraldaja on esitanud avaliku ürituse korraldamise teates ürituse läbiviimise kohta valeandmeid;
2) nõusoleku kehtetuks tunnistamist tingivad pärast nõusoleku andmist ilmnenud asjaolud, mida ei olnud nõusoleku andmisel võimalik ette näha, kuid millised oleksid avaliku ürituse korraldamisega nõustumise menetlemise ajal teada olemise korral välistanud selle nõusoleku väljastamise;
3) avaliku ürituse korraldaja ei ole täitnud käesolevas määruses või vallavalitsuse poolt avaliku ürituse korraldamiseks antud tingimusi.
(4) Avaliku ürituse korraldamise nõusoleku kehtetuks tunnistamisest teavitab vallavalitsus korraldajat ning teatele lisatud kooskõlastusi andnud ametkondi.
(1) Avalikku üritust tohib pidada üksnes käesoleva määruse kohaselt antud nõusoleku olemasolul.
1) täitma vallavalitsuse nõustumise korralduses olevaid ja avaliku ürituse teates esitatud tingimusi;
4) lõpetama viivitamata avaliku ürituse, kui avaliku üritusega tekitatakse oluline või kõrgendatud vahetu oht;
1) Kõpu Vallavolikogu 23.05.2016 määrus nr 6 „Kõpu valla avaliku ürituse pidamise kord”.
2) Suure-Jaani Vallavolikogu 26.10.2006 määrus nr 60 „Suure-Jaani valla avalike ürituste korraldamise kord”.